tomron87/hebrew-wikipedia-sentences-corpus huggingface dataset:
ברוקס, הבעלים של חברת ההפקה "גרייסי פילמס", את הקומיקס הוא ביקש מגריינינג ליצור סדרה של מערכוני אנימציה קצרים לתוכנית הטלוויזיה The Tracey Ullman Show ("המופע של טרייסי אולמן").
בתחילה התמקדו מרבית המערכונים בחייו של פרחח צעיר בשם בארט סימפסון.
ב־17 בדצמבר 1989 נתבקש גריינינג לכתוב לבארט ולמשפחתו סדרה משל עצמם.
הוא נתן לסדרה את השם "הסימפסונים" (The Simpsons).
בפברואר 2023 פרסם מגזין פורבס כי גריינינג, יחד עם ג'יימס ל.
ברוקס מדורגים במקום החמישי ברשימת "אנשי הבידור המרוויחים ביותר" לשנת 2022 עם כ-105 מיליון דולר.
גריינינג נישא לדבורה קפלן בשנת 1986. בהמשך נולדו לזוג שני בנים - הומר (מכנה עצמו ויל) ואייב.
הזוג התגרש בשנת 1999 לאחר 13 שנות נישואים.
גריינינג מחשיב עצמו לאגנוסטי וליברלי ותרם בעבר כספים במהלך קמפיינים פוליטיים למועמדים מטעם המפלגה הדמוקרטית.
מת'יו "מאט" ג'וזף דאלאס הוא שחקן אמריקאי, הידוע בעיקר בשל גילום הדמות הראשית בסדרת המדע הבדיוני לנוער "קייל XY".
דאלאס נולד וגדל בפיניקס שבאריזונה ולמד בבית הספר לאמנויות של פיניקס.
יש לו שני אחים צעירים ואחות צעירה אחת.
הוא החל להתעניין במשחק בגיל 12, כשסבתו לקחה אותו להפקה של ההצגה הברווזון המכוער בתיאטרון קהילתי מקומי בשם Desert Stages Theatre.
לאחר סיום לימודיו, עבר ללוס אנג'לס וניסה להצליח בתחום המשחק.
הוא גילם כמה תפקידים קטנים במספר סרטים, בין היתר ב"חיים את החלום", "ימי המחנה", אך אלה לא העניקו לו חשיפה רבה.
בשנת 2005 השתתף בתפקיד אורח בסדרה "הפמליה", שהיווה את נקודת המפנה בקריירה שלו.
בעקבות הופעתו לוהק לסדרת הנוער "קייל XY", בה הוא מגלם את התפקיד הראשי של קייל, נער בן 17 בעל יכולות שכליות גבוהות שנוצר בניסוי מעבדה.
בשנת 2014 שיחק בתפקיד אורח בקומדיית מצבים "בייבי דאדי" ברשת ABC Family, ובשנת 2016 חזר שוב לתפקיד אורח.
דאלאס הוא הומוסקסואל מוצהר; למרות, שהוא הכחיש זאת בעבר.
הוא הכחיש את ההאשמות על היותו הומו במשך כמה שנים לאחר שהוצא מהארון על ידי הבלוגר פרז הילטון באתר הרכילות שלו ובתוכנית הרדיו של הווארד סטרן.
לאחר שהילטון טען בפומבי שדאלאס הומו בתוכנית SiriusXM של סטרן, דאלאס הופיע שבועיים לאחר מכן בתוכנית כדי להפריך את ההאשמה שבמהלכה טען ששכב עם 20 נשים בתיכון, ומנה כמה נשים בהוליווד איתן הוא היה בקשר מיני.
ב-6 בינואר 2013 הודיע דאלאס על אירוסיו לבן זוגו, המפיק המוזיקלי בלו המילטון.
ב-5 ביולי 2015, דאלאס והמילטון נישאו.
ב-22 בדצמבר 2015, דאלאס והמילטון הודיעו בערוץ היוטיוב שלהם שהם אימצו ילד בן שנתיים, שמו קרואו.
בינואר 2022, הם אימצו ילדה.
+שנהסדרהתפקידהערות2005הפמליהדוגמןפרק: "Chinatown"2006 - 2009קייל XYקיילתפקיד ראשי (3 עונות); 43 פרקים2009איסטוויקצ'אד בורטון6 פרקים2010היפה והמזוודהסת'סרט טלוויזיה של ABC Family2012Naughty or Niceלאנס ליסרט טלוויזיה של הולמרק2013 - 2014בייבי דאדיפיטצ' דאגלס5 פרקים2015Anne & Jakeג'ייקסדרת רשת; 7 פרקים
מת'יו מור הארדי הוא מתאבק אמריקאי, המופיע בארגון ההיאבקות All Elite Wrestling (AEW).
הוא מוכר לרוב בעקבות הופעותיו בארגון ההיאבקות ה-WWE.
אח של המתאבק ג'ף הארדי.
הארדי נולד בקמרון, קרוליינה הצפונית, בנם של גילברט ורובי מור הארדי.
הוא אחיו הגדול של ג'ף הארדי.
אמם נפטרה מסרטן המוח בשנת 1987. הארדי שיחק בייסבול כילד ובמהלך התיכון, אך הפסיק בשנתו האחרונה.
הוא גם שיחק כדורגל, כקשר אחורי או כשחקן הגנה.
הארדי היה תלמיד טוב בתיכון יוניון פיינס בצפון קרוליינה, והיה מועמד למלגת מורהד, מלגה לכל אוניברסיטה בצפון קרוליינה.
הארדי למד באוניברסיטת צפון קרוליינה בשארלוט, שם התמחה בהנדסה, אולם לאחר שנה הוא נשר עקב מחלת אביו.
לאחר מכן הוא למד בקולג' הקהילתי סנדהילס בפיינהרסט כדי לקבל תואר עמית.
בראשית הקריירה המקצוענית שלו הופיע הארדי בארגוני היאבקות קטנים בצפון קרוליינה, והפך אחד הבדרנים הבולטים בארגון ההיאבקות WNCE, ששימש כאחד מארגוני הבת של ארגון ההיאבקות העולמי, ה-WWE.
הארדי צד את עיני ה"סקאוטים" של ה-WWE וזומן למבחן קבלה מיוחד של הארגון בשנת 2000, בו נבחר כאחד משמונה מתאבקים שיצטרפו ל-WWE.
לאחר הצטרפותו לא זכה הארדי לתפקיד ולדמות מוגדרת, ונטש את WWE לטובת הארגון השני בחשיבותו בארצות הברית, ה-ECW, בו היה לכוכב.
בשנת 2005 שב הארדי ל-WWE והפך לאחד המתאבקים הבולטים והאהודים.
הארדי השתלב לאורך השנים במספר מופעים בהם גילם את תפקיד הזוכה באליפות הבין יבשתית (לימים אליפות אירופה), לאחר שניצח את כוכב ה-WWE קיין.
באירוע רסלמניה 25 ניצח מאט את אחיו, ג'ף הארדי, אך באפריל 2009 גילם את תפקיד המפסיד, מול ג'ף, ושנה מאוחר יותר עזב את ה-WWE.
ב-9 בינואר 2011 ערך את הופעת הבכורה בארגון ההיאבקות TNA נגד רוב ואן דאם באירוע ג'נסיס.
ב-20 ביוני מאט הושעה מהארגון וב-20 באוגוסט מאט שוחרר מהחוזה שלו.
ב-1 בספטמבר מאט יצא לחופשה ארוכה מהיאבקות עקב פציעה ממושכת.
ברסלמניה 33 נכנסו הוא ואחיו בהפתעה לקרב הסולמות של אליפות הזוגות של Raw וזכו בחגורות האליפות.
הארדי הודיע על פרישה ב-15 בספטמבר 2018 דרך סרטון בחשבון היוטיוב הרשמי שלו, אך חזר להתאבק זמן מה לאחר מכן.
הארדי היה במערכת יחסים בת שש שנים עם המתאבקת איימי דיומא, הידועה יותר בשם ליטה.
הם נפגשו לראשונה בינואר 1999 בתערוכה של NWA Mid-Atlantic אך החלו לצאת רק כמה חודשים לאחר מכן.
הם נפרדו בפברואר 2005 כאשר הוא גילה שהיא מנהלת רומן עם אחד מחבריו הקרובים של הארדי, המתאבק אדם קופלנד, הידוע יותר בשם אדג'.
הארדי יצא גם עם המתאבקת אשלי מסארו.
הארדי נישא למתאבקת רבקה רייס, הידועה יותר בשם רבי סקיי, ב-5 באוקטובר 2013. לזוג שלושה בנים ובת.
מתיו ניקולס "מאט" ביונדי הוא שחיין עבר מארצות הברית.
הוא אלוף אולימפי בעל 11 מדליות משלוש אולימפיאדות שונות, 8 מהן מזהב, אלוף עולם ושיאן עולם.
החזיק בשיא העולם במשחה היוקרתי ביותר, ל-100 מטר חופשי כ-9 שנים.
ביונדי הוא השחיין השני בהיסטוריה אחרי מארק ספיץ שזכה בשבע מדליות באולימפיאדה אחת, חמש מהן מזהב תוך שבירת ארבעה שיאי עולם.
ביונדי נולד בפאלו אלטו, קליפורניה.
הוא התחיל את הקריירה שלו בכדורמים.
הוא שיחק בעיר מגוריו במורגה, קליפורניה.
רק בגיל ההתבגרות הבחינו בכישרונו המיוחד בשחייה למרחקים קצרים.
הוא החל להתאמן בשחייה בתיכון קאמפולינדו שבמורגה.
בשנה האחרונה ללימודים בתיכון, היה לשחיין המהיר ביותר בתיכונים בארצות הברית, והחזיק בשיא תיכונים ארצי במשחה ל-50 יארד חופשי (20.40 שניות).
בשנת 1983 הוא זכה לבמלגת לימודים באוניברסיטת קליפורניה בברקלי על מנת לשחות ולשחק כדורמים.
כבר בשנת הלימודים הראשונה ב-1984 הוא שיחק בגמר התנחומים ב NCAA.
באולימפיאדת לוס אנג'לס (1984) זכה ביונדי במדליית זהב במשחה שליחים 4x100 מטר חופשי ביחד עם כריס קאוואנו, מייקל הית' וראודי גיינס בשיא עולם חדש של 3:19.03 דקות.
בשנת 1985 הוא השתתף עם קבוצתו בכדורמים בסתיו ובחורף וזכה בתואר הראשון משמונה תוארי NCAA בשחייה.
בתחרות שחייה שנערכה במישן וייחו, קליפורניה ב-6 באוגוסט 1985 קבע ביונדי במשחה ל-100 מטר חופשי את השיא העולם הראשון בתוצאה של 48.95 שניות ובכך היה לשחיין הראשון בעולם ששחה משחה זה מתחת לגבול 49 שניות.
כבר בשלב המוקדמות הוא שיפר את שיא העולם כששחה בתוצאה של 49.24 שניות.
באוניברסיאדה שנערכה בקובה, יפן בסוף אוגוסט 1985 זכה ביונדי ב-5 מדליות, 4 זהב ו-1 כסף.
מדליות זהב, במשחה ל-100 מטר חופשי (49.14 שניות), במשחה ל-200 מטר חופשי (1:49.52 דקות) ובשני משחי שליחים חופשי.
מדליית כסף, במשחה ל-100 מטר פרפר.
7 מדליות באליפות עולם, מהן 3 זהב
במבחנים לאליפות העולם בשחייה שנערכו באורלנדו, פלורידה ב-24 ביוני 1986 קבע ביונדי במשחה ל-100 מטר חופשי שיא עולם חדש של 48.74 שניות.
באליפות עצמה שנערכה במדריד, ספרד אותה שנה הוא זכה ב-7 מדליות, מתוכן 3 זהב, אחת כסף ו-3 ארד.
שלוש מדליות זהב במשחה ל-100 מטר חופשי בזמן של 48.94 שניות, במשחה שליחים 4x100 מטר חופשי 3:19.89 דקות, לפני ברית המועצות ומזרח גרמניה ובמשחה שליחים 4x100 מטר מעורב בזמן של 3:41.25 דקות, לפני מערב גרמניה וברית המועצות.
מדליית כסף במשחה ל-100 מטר פרפר בזמן של 53.67 שניות, אחרי השחיין האמריקאי פאבלו מוראלס ששחה זמן של 53.54 שניות.
אולימפיאדת השיא, 7 מדליות מהן 5 זהב
במבחנים האמריקאים לאולימפיאדת סיאול (1988) שנערכו באוסטין, טקסס ב-10 באוגוסט 1988 קבע ביונדי במשחה ל-100 מטר חופשי שיא עולם חדש של 48.42 שניות.
במשחקים עצמם הוא השתתף בשבעה משחים במטרה להשוות את ההישג של מארק ספיץ, שבע מדליות זהב באולימפיאדה אחת.
אמנם הוא זכה בשבע מדליות, אך רק חמש מהן מזהב אחת מכסף ואחת מארד.
במשחה ל-50 מטר חופשי הוא זכה במדליית הזהב בשיא עולם חדש של 22.14 שניות, לפני אלוף העולם טום ג'אגר (22.36 שניות).
במשחה ל-100 מטר חופשי הוא זכה במדליית זהב בתוצאה של 48.63 שניות, לפני האמריקאי כריס ג'ייקובס (49.08 שניות).
בשלושת משחי השליחים הוא עזר לארצות הברית לזכות במדליות זהב ב-4x100 מטר חופשי בזמן של 3:16.53 דקות לפני ברית המועצות ומזרח גרמניה.
ב-4x100 מטר מעורב בתוצאה של 3:36.93 דקות לפני קנדה וברית המועצות, וב-4x200 מטר חופשי בזמן של 7:12.51 דקות לפני מזרח גרמניה ומערב גרמניה.
במשחה ל-100 מטר פרפר לאחר שהוביל את כל המשחה הוא הפסיד לבסוף בנגיעה, בהפרש של מאית השנייה לשחיין אנתוני נסטי מסורינאם זמנו של ביונדי היה 53.01 שניות לעומת 53.00 שניות.
במשחה ל-200 מטר חופשי הוא זכה במדליית ארד בזמן של 1:47.99 דקות אחרי דאנקן ארמסטרונג מאוסטרליה שקבע שיא עולם חדש של (1:47.25 דקות) ואנדרס הולמרץ משוודיה (1:47.89 דקות).
ביונדי קיבל תואר ראשון בכלכלה פוליטית של חברות מתועשות מאוניברסיטת קליפורניה בברקלי בשנת 1988.
באליפות העולם בשחייה שנערכה בפרת', אוסטרליה בשנת 1991 זכה ביונדי בשלוש מדליות זהב נוספות ב-100 מטר חופשי בזמן של 49.18 שניות, במשחה שליחים 4x100 מטר חופשי זמן של 3:17.15 דקות לפני גרמניה וברית המועצות ובמשחה שליחים 4x100 מטר מעורב בזמן של 3:39.66 דקות לפני ברית המועצות וגרמניה.
בנוסף, הוא זכה במדליית כסף ב-50 מטר חופשי בזמן של 22.26 שניות אחרי תום ג'אגר ששחה 22.16 שניות.
כמו כן הוא סיים במקום השישי במשחה ל-100 מטר פרפר בתוצאה של 53.97 שניות.
באולימפיאדת ברצלונה (1992) זכה ביונדי בשתי מדליות זהב במסגרת קבוצות השליחים, ב-4x100 מטר חופשי בזמן של 3:16.74 דקות לפני ברית המועצות וגרמניה וב-4x100 מטר מעורב, כששחה במוקדמות (בגמר שחו ארבעה שחיינים אחרים עבור הנבחרת האמריקאית וכל שמונת שחיינים זכו במדליה).
הוא זכה במדליית כסף במשחה ל-50 מטר חופשי בזמן של 22.30 שניות אחרי הכוכב העולה אלכסנדר פופוב ששחה 21.91 (שיא אולימפי חדש).
במשחה החזק שלו, 100 מטר חופשי הוא סיים רק במקום החמישי בזמן של 49.53 שניות כשאת מדליית הזהב לקח אלכסנדר פופוב בתוצאה של 49.02 שניות.
לאחר פרישתו משחייה תחרותית עובד ביונדי כמורה למתמטיקה בבית ספר פרקר בהוואי.
בסך הכל שיפר ביונדי 12 שיאי עולם מהם 6 שיאים אישיים.
בשנת 1988 היה זה שקבע את כל עשר התוצאות הטובות בעולם במשחה זה.
הוא זכה ב-24 תוארי אלוף ארצות הברית במשחים ל-50 מטר, 100 מטר, 200 מטר חופשי ול-100 מטר פרפר.
ביונדי זכה בתואר שחיין השנה בעולם בשנים 1986 ו-1988.
בשנת 1997 זכה ביונדי להכלל בהיכל התהילה הבינלאומי של השחייה.
מת'יו ריימונד דילון הוא שחקן קולנוע אמריקאי, שביסס את מעמדו כאליל נוער על ידי הופעה בסרטים "שומר הראש שלי" (1980), "חמודות קטנות" (1980), "נערי הכרך" (1983), "ראסטי ג'יימס" (1983).
בכתבה משנת 1991, מבקר הקולנוע רוג'ר איברט תיאר אותו בתור שחקן הטוב ביותר בקבוצת הגיל שלו, יחד עם שון פן.
עבור השתתפותו בסרטו של פול האגיס, "התרסקות" (2004), הוא זכה בפרס אינדיפנדנט ספיריט והיה מועמד לפרס גלובוס הזהב ולפרס האוסקר לשחקן המשנה הטוב ביותר.
קודם לכן היה מועמד לפרס גראמי לאלבום המדובר הטוב ביותר על קריינותו של ג'ק קרואק ברומן "בדרכים".
בטלוויזיה, הוא כיכב בעונה הראשונה של סדרת הטלוויזיה "עיירה ללא מוצא" (אנ') של רשת Fox, עליה היה מועמד לפרס סאטורן.
דילון נולד בניו רושל, ניו יורק ב-18 בפברואר 1964 וגדל במשפחה קתולית ממוצא אירי, בנם של עקרת הבית מרי-אלן דילון ושל פול דילון, צייר פורטרטים ומנהל מכירות עבור יצרנית דובי הצעצועים יוניון קאמפ.
פול דילון היה גם מאמן גולף וותיק באוניברסיטת פורדהאם, לאחר שנבחר להיכל התהילה של המוסד בשנת 2019.
דילון הוא השני מבין שישה ילדים עם אחות אחת וארבעה אחים, אחד מהם הוא השחקן קווין דילון.
אימו של אביו הייתה אחותם של הקומיקסאים ג'ים ריימונד (אנ') ואלכס ריימונד (אנ'), יוצר פלאש גורדון.
בשנים 1995–1998 היה בזוגיות עם השחקנית קמרון דיאז.
בשנת 1979 שיחק דילון בסרטו הראשון, "Over the Edge" בתפקיד ריצ'י וייט.
בהמשך שנות ה-80 שיחק דילון בסרטים "שומר הראש שלי", "חמודות קטנות", "Tex", "נערי הכרך", "ראסטי ג'יימס" של הבמאי פרנסיס פורד קופולה, "מטרה" של ארתור פן, וכן "פלמינגו קיד" ו"דראגסטור קאובוי".
במהלך שנות ה-90 כיכב דילון בסרטים "נשיקה לפני המוות", "סינגלס", "השער המוזהב", "פיתוי קטלני", "הגורל בכוכבים", "תנין לבן", "בחורות יפות", ו"משולש פראי".
ב-1998 שיחק בסרט "משתגעים על מרי" וזכה על תפקידו בפרס ה-MTV.
ב-2001 דילון שיחק בקומדיה "לילה אחד במקלולס".
ב-2002 כיכב בסרט "עיר רפאים", אותו גם כתב וביים.
ב-2004 הופיע בסרט של חברת וולט דיסני "החיפושית בהילוך גבוה", וכן שיחק בסרט "העובד המצטיין".
ב-2005 שיחק בסרט זוכה פרס האוסקר לסרט הטוב ביותר, "התרסקות".
על תפקידו בסרט היה דילון מועמד לפרס גלובוס הזהב ומועמד לפרס האוסקר לשחקן הטוב ביותר.
ב-2006 שיחק דילון בקומדיה "אני את והוא".
ב-2008 שיחק בסרט "האמת ורק האמת".
ב-2009 שיחק בסרט ושיחק בסרט האימה "משוריין" שביים וכתב נמרוד אנטל.
בשנת 2013 כיכב לצד נעמי ווטס בסרט "Sunlight Jr.".
בשנת 2015 שיחק את התפקיד הראשי בסדרת המסתורין "עיירה ללא מוצא" של FOX.
בשנת 2016 דיבב את דמותו של טריי בסרט האנימציה "כלב מי שמנגן".
בשנת 2017 שיחק בסרט הקומדיה השחורה "פורשים בסטייל" בבימויו של זאק בראף.
בשנת 2018 כיכב בתפקיד הראשי בסרט האימה הפסיכולוגי "הבית שג'ק בנה" של לארס פון טרייר.
שיחק גם בסרטו של טיל שווייגר "ראש מלא דבש" (אנ') בתור ניק.
בשנת 2019 שיחק לצדה של אווה גרין בסרט הצרפתי "פרוקסימה" .
בשנת 2020 כיכב לצדו של טום הארדי בסרט "קפונה".
בשנת 2023 שיחקו בסרטו של וס אנדרסון "אסטרואיד סיטי" בתפקיד של האנק, המכונאי.
דילון עסק גם במספר תפקידים בסדרות טלוויזיה.
הוא שיחק במספר סרטי טלוויזיה, ביים פרק בסדרה אוז ב-1999, וכן דיבב בתפקיד אורח בסדרה משפחת סימפסון ב-2007.
מועמד פרס גלובוס הזהב לשחקן המשנה הטוב ביותר בסרט
פרס אינדפנדנט ספיריט לשחקן המשנה הטוב ביותר2005מאהב קטן (אנ')מארקפקטוטום (אנ')הנרי צ'ינסקי (אנ')החיפושית בהילוך גבוהטריפ מרפי2006אני, אתה והוא (אנ')קארל פטרסון2008רק האמת (אנ')פאטון דוביוס2009בארימשוריין (אנ')מייק קוקריין2010טייקרס (אנ')הבלש ג'ק וואלאס2012רוב הסיכויים ש...
(אנ')ג'ורג'2013סיפורי בית העבוט (אנ')ריצ'רדאמנות הגניבה (אנ')ניקי קלהוןSunlight Jr.ריצ'י בארנס2014ארץ רעה (אנ')ג'סי ווילנד2017כלב מי שמנגןטריידיבובפורשים בסטייל (אנ')האמר2018הבית שג'ק בנהג'קRunning for Graceדוקראש מלא דבש (אנ')ניק2019פרוקסימה (אנ')מייק שאנון2020קפונהג'וניEl Gran Felloveסרט דוקומנטרי
במאי ומפיק בפועל2021Land of Dreamsאלן2022American Dreamerדל2023אסטרואיד סיטיוולטר ג'רונימו2024להיות מריה (אנ')מרלון ברנדוIsla perdidaמקסגם מפיק בפועל2026The Fence
+שנהסדרהתפקידהערות1982The Great American Fourth of July and Other Disastersראלף פארקרסרט טלוויזיה של PBS1991Women & Men 2: In Love There Are No Rulesאדי מגיפיןסרט טלוויזיה של HBO1999אוזבמאי הפרק: "Napoleon's Boney Parts"2007משפחת סימפסוןלואידיבוב; פרק: "Midnight Towboy"2011משפחה מודרניתרובי סאליבןפרק: "Princess Party"2015עיירה ללא מוצא (אנ')איתן בורקתפקיד ראשי (עונה 1); 10 פרקים2023המדבר הגבוה (אנ')דני7 פרקים
מתיו "מאט" הארדינג הוא מתכנן משחקי מחשב אמריקאי וידוען אינטרנטי הידוע כמאט המרקד (Dancing Matt) בזכות סרטוניו הוויראליים ("?Where the Hell is Matt" – "היכן לעזאזל נמצא מאט?") המציגים אותו רוקד בציוני דרך, רחובות ומיקומים מפורסמים שונים ברחבי העולם, במהלכם הוא ביקר גם בישראל.
הארדינג קיבל מאז כיסוי נרחב של מסעותיו במרכזי הדפסה ושידור בכלי התקשורת והוא נשכר לככב עבור חברת ויזה בקמפיין "Travel Happy".
הוא נכנס לתעשיית משחקי המחשב כשהחל לעבוד בחנות המתמחה בנושא הנקראת "Cutting Edge Entertainment".
מאוחר יותר הוא עבד כעורך במגזין המשחקים "GameWeek" בווילטון, ולאחר מכן כמפתח תוכנה בחברת המשחקים Activision בסנטה מוניקה, קליפורניה, ולאחר מכן בבריזביין שבאוסטרליה.
הארדינג היה ידוע בפני חבריו כרקדן יוצא דופן.
במהלך טיול עם חבריו בווייטנאם כשהם הסריטו אחד את השני במצלמת וידאו, הם הציעו לו להוסיף את הריקוד לקטע הווידאו.
קטעים אלו הועלו לאתר האינטרנט של הארדינג במטרה להציגם לחבריו ובני משפחתו.
מאוחר יותר, הקליט הארדינג 15 קטעי וידאו בהם הוא רוקד בליווי השיר "Sweet Lullaby" של להקת דיפ פורסט.
הווידאו הועבר באמצעות דואר אלקטרוני שבסופו של דבר הפך לוויראלי, עם כ-20,000 כניסות לאתר האינטרנט של הארדינג ביום.
הארדינג יצר גרסה נוספת של הווידאו ב-2006 עם סצנות ריקוד נוספות ממסעותיו שלאחר מכן, הנקרא "Dancing 2006".
באותו הזמן הארדינג נענה בחיוב להצעת חסות מאת מותג המסטיקים האמריקאי "Stride", המעניק כיסוי חלקי למסעותיו.
הארדינג פרסם את מקבץ הווידאו השלישי שלו ב-20 ביוני 2008 שמורכב ממסעו שארך כ-14 חודשים ב-42 מדינות שונות.
קטע זה זכה בלמעלה מ-30 מיליון צפיות באתר YouTube כשהערוץ האישי שלו ממוקם במקום ה-83 מבחינת מספר המנויים באתר, נכון ל-31 במרץ 2009.
מתיו היינס "מאט" ווגל , הוא שחיין עבר אמריקאי, אלוף אולימפי ושיאן עולם שהתמחה בסגנון פרפר.
ווגל נולד בפורט ויין, אינדיאנה.
הוא התאמן תחת הדרכתו של גלן האמר.
בשנת 1975 עבר להתאמן באוניברסיטת טנסי תחת הדרכתו של ריי בסארד.
ווגל הצליח להתברג לנבחרת האמריקאית לאולימפיאדת מונטריאול (1976) לאחר שסיים במבחנים במקום השלישי בלבד.
הזמן שקבע בסגנון הפרפר בזינוק שליחים היה 54.26 שניות, המהיר בתחרות.
הוא בוגר אוניברסיטת טנסי ומאמן שחייה בעיר הולדתו.
בשנת 1996 זכה ווגל להיכלל בהיכל התהילה הבינלאומי של השחייה.
מתיו "מאט" גריוורס הוא שחיין מארצות הברית, הוא אלוף האולימפי (לונדון 2012), אלוף העולם (ברצלונה 2013) ושיאן עולם (בריכת 25 מטר) במשחה ל-100 מטר גב.
בעל 6 מדליות אולימפיות, מהן 4 מדליות זהב ו-11 מדליות מאליפויות העולם, מהן 6 מדליות זהב.
גריוורס נולד בלייק פורסט, במטרופולין של שיקגו, אילינוי להורים ילידי הולנד.
הוא למד ושחה באוניברסיטת נורת'ווסטרן באוונסטון
באוניברסיאדה שנערכה באיזמיר, טורקיה בשנת 2005 זכה גריוורס ב-4 מדליות, 2 כסף ו-2 ארד.
מדליות כסף במשחה ל-100 מטר גב בתוצאה של 55.08 שניות ובמשחה שליחים 4x100 מטר מעורב בתוצאה של 3:39.35 דקות.
מדליות ארד במשחה ל-50 מטר גב בתוצאה של 25.61 שניות ובמשחה שליחים 4x100 מטר חופשי בתוצאה של 3:20.45 דקות.
באליפות העולם (בריכת 25 מטר) שנערכה בשאנגחאי, סין באפריל 2006 זכה גריוורס בשתי מדליות, כסף וארד.
מדליית כסף במשחה שליחים 4x100 מטר מעורב, לאחר ששחה בשלב המוקדמות.
מדליית ארד במשחה שליחים 4x100 מטר חופשי בתוצאה של 3:11.92 דקות.
באוניברסיאדה שנערכה בבנגקוק, תאילנד בשנת 2007 זכה גריוורס בשתי מדליות, זהב וכסף.
מדליית זהב במשחה שליחים 4x100 מטר חופשי בשיא משחקים חדש של 3:16.06 דקות ומדליית כסף במשחה שליחים 4X100 מטר מעורב בתוצאה של 3:37.42 דקות.
באולימפיאדת בייג'ינג (2008) זכה גריוורס ב-3 מדליות, 2 זהב ו-1 כסף.
מדליית כסף במשחה ל-100 מטר גב בתוצאה של 53.11 שניות, אחרי בן ארצו ארון פירסול שקבע שיא עולם חדש של 52.54 שניות
ולפני ארכדי ויאטצ'נין מרוסיה והיידן סטוקל מ אוסטרליה שקבעו תוצאה זהה (53.18 שניות.
בשלב חצי הגמר הוא קבע תוצאה של 52.99 שניות.
שתי מדליות הזהב הושגו לאחר ששחה בשלב המוקדמות במשחי השליחים 4x100 מטר חופשי, ב"זינוק שליחים" הוא קבע תוצאה של 47.77 שניות ו-4x100 מטר מעורב, במשחה גב קבע תוצאה של 53.59 שניות.
נוסף לכך, הוא סיים במקום שביעי במשחה ל-100 מטר גב בתוצאה של 53.14 שניות, בשלב חצי הגמר הוא קבע תוצאה של 52.82 שניות ועלה מהמקום החמישי ובמקום 19 במשחה ל-50 מטר גב בתוצאה של 25.13 שניות.
במבחנים האמריקאים לאולימפיאדת לונדון (2012) שנערכו באומהה, נברסקה סיים גריוורס ראשון במשחה ל-100 מטר גב בשיא אישי חדש של 52.08 שניות, התוצאה השנייה בטיבה אחרי שיא העולם של ארון פירסול (51.94 שניות).
נוסף לכך, הוא סיים במקום שלישי במשחה ל-100 מטר חופשי בתוצאה של 48.55 שניות והבטיח את השתתפותו במשחה שליחים 4x100 מטר חופשי ובמקום שישי במשחה ל-50 מטר חופשי בתוצאה של 22.09 שניות.
באולימפיאדת לונדון (2012) זכה גריוורס ב-3 מדליות, שתי מדליות זהב ואחת כסף.
מדליות זהב במשחה ל-100 מטר גב בשיא אולימפי חדש של 52.16 שניות, לפני חברו לנבחרת ניק תומן (52.92 שניות) וריוסוקה אירי מיפן (52.97 שניות) ובמשחה שליחים 4x100 מטר מעורב ביחד עם ברנדן הנסן, מייקל פלפס ונתן אדריאן בתוצאה של 3:29.35 דקות, לפני יפן (3:31.26 דקות) ואוסטרליה (3:31.58 דקות).
מדליית כסף במשחה שליחים 4x100 מטר חופשי לאחר ששחה בשלב המוקדמות.
באליפות העולם (בריכת 25 מטר) שנערכה באיסטנבול שבטורקיה בדצמבר אותה שנה זכה גריוורס ב-4 מדליות, מהן 3 זהב ו-1 כסף.
מדליית כסף במשחה ל-50 מטר גב בתוצאה של 23.17 שניות, אחרי רוברט הארלי מאוסטרליה (23.04 שניות) ולפני סטניסלב דונץ (23.19 שניות).
באליפות העולם שנערכה בברצלונה ספרד ביולי 2013 זכה גריוורס בשתי מדליות, זהב וכסף.
מדליית זהב במשחה ל-100 מטר גב בתוצאה של 52.93 שניות, לפני בן ארצו דייוויד פלאמר (53.12 שניות) וז'רמי סטרביוס מצרפת (53.21 שניות) ומדליית כסף במשחה ל-50 מטר גב בצוותא עם ז'רמי סטרביוס בתוצאה של 24.54 שניות, אחרי קאמי לאקור מצרפת (24.42 שניות).
הוא השתתף במשחה שליחים 4x100 מטר מעורב, אך הרביעייה האמריקאית שסיימה ראשונה בפער גדול, נפסלה בשל זינוק מוקדם של שחיין החזה.
נוסף לכך, הוא סיים במקום 12 במשחה ל-50 מטר פרפר בתוצאה של 23.35 שניות.
באליפות הפאן פסיפיק בשחייה שנערכה בגולד קוסט, אוסטרליה ב-2014 זכה גריוורס בשתי מדליות, זהב וכסף.
מדליית זהב, במשחה שליחים 4x100 מטר מעורב בשיא אליפות חדש של 3.29.94 דקות ומדליית כסף, במשחה ל-100 מטר גב (53.09 שניות).
באליפות העולם שנערכה בקאזאן רוסיה באוגוסט 2015 זכה גריוורס ב-3 מדליות, אחת מכל סוג.
מדליית זהב, במשחה שליחים 4x100 מטר מעורב לאחר ששחה בשלב המוקדמות.
מדליית כסף, במשחה ל-50 מטר גב בתוצאה של 24.61 שניות, אחרי קאמי לאקור מצרפת (24.23 שניות) ולפני בן טרפרס מאוסטרליה (24.69 שניות) ומדליית ארד, במשחה ל-100 מטר גב בתוצאה של 52.66 שניות, אחרי מיץ' לרקין מאוסטרליה (52.40 שניות) וקאמי לאקור (52.48 שניות).
בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבע גריוורס במשחה ל-100 מטר גב שיא עולם חדש של 48.92 שניות.
במבחנים האמריקאים לאולימפיאדת ריו דה ז'ניירו (2016) סיים גריוורס במקום שלישי במשחה ל-100 מטר גב בתוצאה של 52.76 שניות, אחרי ראיין מרפי (52.26 שניות) ודייוויד פלמר (52.28 שניות) ובמקום 15 במשחה ל-100 מטר חופשי בתוצאה של 49.69 שניות ולא הצליח להיכלל במשלחת האמריקאית למשחקים האולימפיים ולא הצליח להגן על תוארו.
באליפות העולם שנערכה בבודפשט הונגריה ביולי 2017 זכה גריוורס ב-4 מדליות, 2 זהב, 1 כסף ו-1 ארד.
מדליית כסף, במשחה ל-100 מטר גב בתוצאה של 52.48 שניות, אחרי שיו ג'יאיו מסין (52.44 שניות) ולפני ראיין מרפי (52.59 שניות).
מדליית ארד, במשחה ל-50 מטר גב בתוצאה של 24.56 שניות, אחרי קאמי לאקור מצרפת (24.35 שניות) וג'וניה קוגה מיפן (24.51 שניות).
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה שליחים 4x100 מטר חופשי לאחר ששחה בשלב המוקדמות.
גריוורס נישא בשנת 2013 לאני צ'נדלר, אלופת המשחקים הפאן-אמריקאיים במשחה ל-100 מטר חזה (2011).
מת'יו ניית'ן "מאט" דראדג' (נולד ב-27 באוקטובר 1966) הוא היוצר והעורך של אתר החדשות האמריקאי "דראדג' ריפורט" .
באתר פורסמו לראשונה מספר סיפורים חדשותיים חשובים, כגון פרשת מוניקה לווינסקי,.
דראדג' מגדיר את עצמו כשמרן וכפופוליסט.
כמו כן, דראדג' הנחה תוכניות רדיו וטלוויזיה ואף הוציא לאור ספר.
דראדג' פגש את אנדרו ברייטברט בשנות ה-90 בלוס אנג'לס והפך למורה הרוחני של ברייטברט, שעזר לדראדג' בניהול האתר.
דראדג' כתב עם ג'וליה פיליפס את הספר דראדג' מניפסט שיצא לאור בשנת 2000. הספר היה ברשימת רבי המכר של הניו יורק טיימס.
הספר כולל תמליל של שאלות ותשובות שנערכו במועדון העיתונות הלאומי ב -2 ביונים 1998, שפורש את סיבת פועלו של דראדג' בתחום החדשות.
הספר מכיל גם עותקים של הודעות דואר אלקטרוני שנשלחו לדראדג' על ידי קוראיו, תיאור מקיף של מסיבות בהן דראדג' נכח וכן האופן שבו הסלבריטאים במסיבות הללו הגיבו אליו.
בביקורת על הספר בוושינגטון פוסט נאמר ש "אכן, בעוד שאורכו של הספר הוא 247 עמודים ...
מה שמשאיר, בסופו של דבר, 112 דפים של מידע חדש, כולל תשעה דפים של שירה".
וולטר מתיו ג'פריס , שנודע בשם מאט ג'פריס, היה מעצב כלי תעופה אמריקאיים, מעצב תפאורות וסופר.
נודע בעיקר בזכות העיצוב המקורי של ספינת החלל אנטרפרייז לסדרת הטלוויזיה מסע בין כוכבים: הסדרה המקורית.
מאט ג'נינג הוא כדורסלן אמריקאי המשחק בעמדת הקלעי.
ג'נינג שיחק כדורסל מכללות באוניברסיטת נורת'איסטרן הוא סיים את שנותיו במכללה עם 1,836 נקודות, שבאותו זמן היה שיא הנקודות לשחקן במכללה.
הוא לא נבחר בדראפט 2010. ולאחר מכן שיחק בליגות הקיץ של בוסטון סלטיקס ושל פיניקס.
באוגוסט הוא חתם על חוזה רב שנתי אצל פיניקס סאנס אולם בנובמבר החוזה שלא הותר, ללא ששיחק משחק אחד ב-NBA.
בשנת 2010–2011 שיחק בקבוצות מליגת הפיתוח של ה-NBA.
הוא עלה לגמר עם ריו גראנדה ואלי וייפרס אך הפסיד במשחק הגמר.
ב-2011 חתם בקבוצת Junior Libertas Pallacanestro ששיחקה בליגה האיטלקית הראשונה.
את עונתו הראשונה בליגה האיטלקית סיים עם ממוצע של 12.6 נקודות, 3.6 כדורים חוזרים ו־1.7 אסיסטים.
באוגוסט 2012, חתם במונטפסקי סיינה איתה זכה באליפות וגביע בשנת 2013. באוגוסט 2013 חתם בציבונה זאגרב אולם בגלל בעיות כלכליות של הקבוצה הוא שוחרר בדצמבר אותה שנה.
לאחר השחרור הוא חתם מחדש בסיינה שם סיים את העונה.
לקראת עונת 2014/15 הוא חתם על חוזה לשנתיים באנאדולו אפס הוא זכה עם הקבוצה בגביע ובתום העונה הראשונה של חוזהו, ניסה להגיע שוב ל-NBA אך לבסוף חתם בהפועל ירושלים באוקטובר 2015. בפברואר 2016 שוחרר מהפועל ירושלים וכעבור יומיים חתם על חוזה לשנה וחצי בלוקומוטיב קובאן.
בספטמבר 2017 חתם על חוזה לחודשיים עם סאסקי בסקוניה על מנת להחליף את ג'ורדן מקריי בליגה הספרדית וביורוליג.
בנובמבר האריך את חוזהו עד לסוף השנה ולאחר מכן המשיך להאריך את חוזהו כל שנה.
ביולי 2020, הודיעה בסקוניה כי ג'נינג שוחרר מהקבוצה.
בדצמבר 2020 הוא חתם בבאסקט מנרסה עד לתום העונה וביוני 2021 חתם בקבוצת קווסאקי בראב ת'ונדר (Kawasaki Brave Thunders) מהליגה השנייה ביפן.
בספטמבר 2018, ג'נינג קיבל דרכון גאורגי ושיחק עם נבחרת גאורגיה בטורניר מוקדמות גביע העולם בכדורסל 2019. את משחקו הראשון שיחק עוד באותו החודש בניצחון נגד נבחרת ישראל 85–80. במשחק קלע 15 נקודות.
מת'יו רוברט "מאט" בונר הוא כדורסלן עבר אמריקאי ששיחק במשך 12 עונות בליגת ה-NBA.
זכה עם סן אנטוניו ספרס בשתי אליפויות NBA, בעונות ו-.
ממוצעיו לאורך הקריירה הם 5.8 נקודות ו-3.0 ריבאונדים למשחק.
מכונה "הרקטה האדומה" ו"הממבה האדומה" בשל שערו הג'ינג'י וכהשוואה סרקסטית לכינויו של קובי בראיינט - "הממבה השחורה".
בונר נולד וגדל בעיר קונקורד שבניו המפשייר, וזכה עם קבוצת התיכון המקומית בשלוש אליפויות מדיניות.
בסיום לימודיו התיכוניים עבר לאוניברסיטת פלורידה, בה שיחק תחת מאמן קבוצת הכדורסל בילי דונובן בשנים 1999-2003. בעונתו האחרונה במכללה העמיד ממוצעים של 15.2 נקודות ו-6.1 ריבאונדים למשחק ונבחר בסיומה ל"חמישיית העונה של המחוז הדרום-מזרחי" (First-team All-SEC).
כמו כן זכה בונר ב-2002 ו-2003 בפרס ה-"Academic All-America", המחולק לספורטאים מליגת המכללות המצטיינים בלימודיהם האקדמיים.
בונר נבחר על ידי שיקגו בולס בבחירה ה-45 בדראפט ה-NBA לשנת 2003, אך הזכויות על השחקן עברו מידית לטורונטו ראפטורס בתמורה לבחירת דראפט עתידית.
בהיותו בחירת סיבוב שני בלבד הראפטורס לא היו מחויבים להציע לבונר חוזה בקבוצה, ולאחר שסיכם עם טורונטו שיצטרף אליה בעונה הבאה חתם בקבוצת "פלאקנסטרו מסינה" מליגת העל האיטלקית.
במהלך עונת 2003/2004 מסינה פשטה רגל והפסיקה לשלם משכורות לשחקניה.
בניגוד לשחקנים רבים בסגל שעזבו את הקבוצה, החליט בונר לסיים עמה את העונה והעמיד במהלכה ממוצעים של 19.2 נקודות ו-9.3 ריבאונדים למשחק.
לקראת עונת חתם בונר על חוזה בטורונטו ראפטורס, ושיחק במדיה במשך שנתיים.
במהלך תקופתו בטורונטו החמיץ ארבעה משחקים בלבד, והציג ממוצעים של 7.3 נקודות ו-3.6 ריבאונדים למשחק כשחקן ספסל.
ב-21 ביוני 2006 נשלח בונר בטרייד לסן אנטוניו ספרס, יחד עם אריק ויליאמס, בתמורה לסנטר ראשו נסטרוביץ'.
בעונתו הראשונה בסן אנטוניו ירדה תפוקתו הממוצעת ל-4.9 נקודות למשחק, ובסיומה זכה עם הספרס באליפות ה-NBA לאחר שגברה על קליבלנד קאבלירס בתוצאה 4-0.
ב-7 בדצמבר 2009 קלע שיא קריירה של 28 נקודות, כשחקן ספסל, בהפסד קבוצתו ליוטה ג'אז בתוצאה 104-101. בעונת הוביל את הליגה באחוזי קליעה מהשלוש, עם 45.7%.
בעונת השתתף בתחרות השלשות של ה-NBA במסגרת סוף שבוע האולסטאר, והפסיד בסיבוב הגמר לקיירי אירווינג בתוצאה 20-23.
בעונת זכה באליפות ה-NBA בפעם השנייה בקריירה, לאחר שהספרס ניצחו את מיאמי היט בסדרת הגמר בתוצאה 4-1.
ב-6 בינואר 2017 הודיע בונר על פרישה ממשחק, בגיל 36.
מאט האנטיפרוטונים (Antiproton Decelerator- AD) הוא טבעת אחסון במרכז CERN לחקר פיזיקת חלקיקים הנמצא בסמוך לעיר ז'נבה שעל גבול שווייץ-צרפת.
המתקן נבנה בשנת 2000 כהמשך דרכה של טבעת ה-LEAR אשר פעלה עד שנת 1996. מטרתו להוות אבן דרך חדשה למציאת תגליות מדעיות, כגון מציאתן של תכונות אנטי-מימן ובדיקה כיצד אנטי-חומר מגיב לכוח הכבידה, באמצעות אלומות של אנטי-פרוטונים.
מאט האנטיפרוטונים הוא מתקן יחיד מסוגו בעולם.
המתקן מסוגל ללכוד אנטיפרוטונים ולהאט אותם למהירויות שבהן מדענים יוכלו ללמוד עליהם - על תכונותיהם ועל התנהגותם.
מחקרים שנעשים בטבעת זו, מחפשים אחר הבדלים בהתנהגותם של החומר והאנטי-חומר (אנטי-חומר- הוא חומר שמרכיביו הם אנטי-חלקיקים.
אנטי-חלקיקים דומים לחלקיקים בתכונותיהם: מסתם, גודל הספין שלהם וגודל מטענם החשמלי, אך מטענם החשמלי הפוך).
מתאוריית המפץ הגדול אפשר להניח כי היקום הנוצר הכיל כמויות שוות של חומר ואנטי-חומר, אולם כיום נראה כי היקום מכיל חומר בלבד.
חוקרים סבורים כי אם קיימים, וימצאו, הבדלים ביניהם, הם עשויים לסייע לנו להבין מדוע אין כיום עדויות לאנטי-חומר ביקום, ולאן הוא 'נעלם' לאחר היווצרותו במפץ הגדול.
האנטיפרוטונים נכנסים לטבעת ה-AD בעצמה גבוהה ומתפזרים לכיוונים שונים ובמהירויות שונות בטבעת.
משימתה הראשונה של הטבעת הוא למקד את חלקיקי האנטיפרוטונים אל תוך אלומה מסודרת הניתנת לשליטה.
הדבר נעשה בעזרת שיטה הנקראת "קירור סטוכסטים" (stochastic cooling)- טכניקה המשמשת ל"קירור" דרגות החופש החיצוניות של היונים ומבוססת על מטען חשמלי המושרה על ידי היונים.
באמצעותה מודדים את אלומת האנטיפרוטונים בצד אחד של הטבעת ומבצעים ישירות התאמה בין מידותיה למידות הטבעת עוד לפני שהספיקה לעבור לצד השני של הטבעת.
לאחר התאמת האלומה לטבעת, תהליך ההאטה מתחיל.
תהליך זה מורכב כיוון שלאלומה יש נטייה להתרחב כשהיא מאיטה.
תהליך ההאטה כולל מספר שלבים.
השלב הראשון הוא באמצעות שימוש שדות חשמלים בתדרי רדיו שונים, כך שמהירות האלומה יורדת מ-3.57 GeV/c ל-2 GeV/c.
לאחר מכן מתבצע שימוש במגנט בעל שני קטבים, השומר את הקרן בתנועה במסלולה המעגלי במאיץ ובזרימה סביב הטבעת, ובמגנט ארבעה קוטבי השומר עליה ממוקדת.
כאשר מהירות האלומה מגיעה ל-300 MeV/c, השלב השני מתחיל.
שלב זה נקרא "קירור אלקטרונים".
במהלך שלב זה נע ענן סמיך של אלקטרונים בכיוון אלומת האנטי-פרוטונים ומקרר אותה עוד יותר, מה שעוזר גם כן לאלומת הפרוטונים להתיישר בכיוון בו היא נעה.
תהליך זה דומה לערבוב מים חמים עם מים קרים עד להפיכתם למים פושרים.
כאשר האלומה הואטה למהירות של 100 MeV/c, חלקיקי האנטי-פרוטונים ניתנים ללכידה עבור ניסויים.
הם מועברים בקבוצות (כקבוצה אחת לדקה) שבכל אחת מהן כ-10 מיליון חלקיקי אנטיפרוטונים.
מספר זה של אנטיפרוטונים נדרש על מנת שמדענים יוכלו לבצע ניסוי.
מאיץ האלנה הוא מאיץ שצורתו צורת משושה ואורכו כ-30 מטרים, הממוקם בתוך מפעל האנטי-חומר (AD) במעבדת CERN.
מאיץ זה נועד להאט את אלומת האנטיפרוטונים עד לרמת אנרגיה של 0.1 MeV על מנת לאפשר לחוקרים לבצע מדידות מדויקות יותר, והוא עתיד להיות בתפקוד מלא בשנת 2017.
אלומת האנטיפרוטונים הראשונה שנעה במאיץ הייתה בתאריך 18 בנובמבר 2016.
GBAR הוא הניסוי הראשון שעתיד להשתמש באלומה ממאיץ האלנה.
במאיץ ה-AD ישנם מספר ניסויים ולכל אחד מהם היכולת ללכוד חלקיק אנטי-חומר ולחקור את התנהגותו ותכונותיו, ולאחר מכן ניתן להשוות זאת עם התנהגות חלקיק החומר.
ארבעת הניסויים העיקרים במסגרת המאיץ הם- ALPHA ,ASACUSA, ATRAP ,BASE.
שני ניסויים נוספים ה-AEGIS ו-GBAR, מתוכננים לחקור את השפעת הכבידה על האנטי-חומר.
החל ב-2 ביוני 2005. הניסוי "אלפא" נועד ללכוד אטום אנטי-מימן נייטרלי באמצעות מלכודת מגנטית.
המטרה העיקרית של ניסוי זה הוא לבחון סימטריית CTP של אנטי-מימן (סימטריה של חוקי הטבע הבסיסיים להפעלה בו-זמנית של שלוש פעולות בדידות שהן: היפוך מטען (C), היפוך מרחב (P) והיפוך זמן (T).), באמצעות השוואת סקלת (ספקטרום) רמות האנרגיה באטום מימן ובאטום אנטי-מימן.
מעבר לכך, זהו אמצעי למדידת חתכים רוחביים גרעיניים-אטומיים של אנטיפרוטונים, למטרות שונות, באנרגיות נמוכות מאוד.
ניסוי זה הוא הראשון שעתיד להשתמש באלומה ממאיץ האלנה.
ניסוי זה נועד על מנת למדוד את תאוצת הנפילה החופשית של אטומי האנטי- מימן הנייטרליים הקרים ביותר- הקיימים בתחום הכבידה של כדור הארץ, ובכך לבדוק את ההתנהגות הכבידתית של אטומי אנטי-מימן במנוחה.
מטרתו לטווח היא ליצור לייזר מדויק של מדידת רמות אנרגיה או ספקטרום של תדרי קרינה אלקטרו-מגנטית של אטומי מימן, כדי להפוך את בדיקות ה-CPT למחמירות יותר.
ניסוי העוסק בסימטריה של משפחת החלקיקים התת-אטומיים, והאנטי באריון.
זהו שיתוף פעולה רב-לאומי בין יפן וגרמניה, אשר מטרתו לחקור ברמת דיוק גבוהה את התכונות הבסיסיות של אנטיפרוטון.
החל ב-28 בספטמבר 2014. ניסוי זה כרגע בשלבי הקמה כחלק ממפעל האנטי-חומר.
ניסוי זה ינסה לקבוע האם כבידה משפיעה על אנטי-חומר באופן שהיא משפיעה על החומר, בעזרת בדיקת השפעתה על אלומת אנטיפרוטונים.
מאט הווארד הוא כדורסלן אמריקאי, המשחק בעמדות הסנטר והפאוור פורוורד בהפועל תל אביב מליגת העל.
האוורד נולד במדינת אינדיאנה בארצות הברית, שידועה במסורת הכדורסל המפוארת שלה.
האוורד החל את דרכו בכדורסל המכללות בקבוצת באטלר בולדוגס מטעם אוניברסיטת באטלר.
האוורד היה שותף להעפלת הקבוצה לגמר טורניר אליפות המכללות בכדורסל של ה-NCAA במשך שנתיים ברציפות (2010 ו-2011).
בעונת 2010, כיכב בקבוצה גורדון הייוורד כספק הנקודות העיקרי, בעוד האוורד שיחק בתפקיד קבוצתי ומסייע יותר.
אז החל להתפרסם בזכות סגנון המשחק הלוחמני, כמכונת ריבאונד וחסימות, ובזכות משחק הקרבה בהגנה.
למרות שלא נבחר בדראפט 2011 של ליגת ה-NBA, לאור הצלחתו בכדורסל המכללות זכה בפרסים רבים שהעלו את מעמדו.
לאחר סיום לימודיו ב-2011 עבר לקבוצת הפאר האירופאית אולימפיאקוס מהליגה היוונית ומהיורוליג - למרות שהקבוצה זכתה בסיום העונה ביורוליג, האוורד שותף ב-7 משחקים בלבד וקיבל דקות מועטות בליגה ועזב את הקבוצה.
בשנת 2012 שיחק במועדון לודוויגסבורג מהליגה הגרמנית, ועונה מאוחר יותר עבר לרואן מהליגה הצרפתית.
ב-2013 שיחק באולם מהליגה הגרמנית, אך גם אותה עזב בתום עונה אחת.
בשנת 2014 חתם בשטרסבורג מהליגה הצרפתית ומהיורוקאפ, והפך לשחקן מוערך במועדון.
בשנת 2016 שטרסבורג הגיע לגמר היורוקאפ, אך לאחר ניצחון במשחק הגמר הראשון הפסידה בהפרש גבוה יותר במשחק השני מול גלאטסראיי וסיימה כסגנית בלבד, כאשר גם את הליגה המקומית הקבוצה מסיימת כסגנית.
ב-2017 היה הזר הראשון בעונת ההעברות שהצטרף להפועל תל אביב, קבוצתו הנוכחית.
למרות עונה מרובת פציעות, הצליח להתבלט במשחק הדרבי שחתם את הסיבוב השני והבטיח להפועל את המקום החמישי, כאשר הוביל את קלעי הקבוצה בשיא עונתי של 20 נקודות לניצחון ראשון על מכבי בהיכל קבוצת שלמה.
בתום העונה הודיע כי הוא שוקל את עתידו ואף עשוי לפרוש ממשחק עקב הפציעות המרובות.
מתיו ארתור ברדוק הוא שחקן אנגלי.
ברדוק מוכר בעיקר מהופעתו בתפקיד ג'ף קולייר בסדרה "חדר מיון", סמל בילוש ברנרד בסדרה "A Touch of Frost", סמל בילוש דייווי היגינס בסדרה "חוקרת מקרי המוות", אלבי בסדרה "האגמים" ומארק קרייג בסדרה "New Blood".
ברדוק נולד בקולסדן שבדרום לונדון.
הופעת הבכורה שלו בטלוויזיה הייתה ב-1992 כשהופיע בסדרה "החשוד העיקרי".
בשנה שלאחר מכן שיחק בסדרה "חדר מיון" כחבר כנופיה.
ב-1995 הופיע ברדוק בהפקת התיאטרון של המחזה "Mojo" מאת גֵ'ז באטרוורת' בתיאטרון רויאל קורט.
הוא זכה להכרה רחבה יותר כשהחל לשחק בתפקיד השוטר קלייב ברנרד בסדרת הטלוויזיה הבריטית "Touch of Frost".
הדמות שגילם הייתה האחיין של מפקד המשטרה.
בעוד שרבים האמינו שהוא קיבל את התפקיד בזכות קשריו המשפחתיים, פרוסט רואה מעבר לכך ולוקח אותו תחת חסותו.
בהמשך קודם לדרגת סמל בילוש, אבל נהרג בשנת 1997 בפרק "No Other Love".
ביולי ובאוגוסט 2000 שיחק ברדוק בתפקיד דני וייר בסדרה הקומית קצרת הימים "Pay and Display".
ב-2004 הופיע ברדוק בתפקיד סקוט ברנט, חשוד ברצח, בסדרה "The Bill".
הדמות שגילם החלה במערכת יחסים עם השוטרת האני הרמן, ואחר כך השניים התחתנו.
אולם בהמשך התברר שהוא רצח את אשתו הראשונה.
עוד שיחק ברדוק בסדרה "החשוד העיקרי" בתפקיד ג'ייסון ריינולדס, ובסדרה "לא מלאכיות" של ערוץ 4. ברדוק השתתף בתפקיד אורח בפרק בסדרה "רציחות במידסומר של רשת ITV.
במאי 2005 שיחק בתפקיד מפקח בילוש טום וילסון בסדרה "תחבולות חדשות".
בפברואר 2007 הצטרף ברדוק שוב לצוות שחקני הסדרה "חדר מיון" בתפקיד הפרמדיק ג'ף קולייר, ושיחק בה שלושה חודשים.
הוא שב להופיע בסדרה בספטמבר אותה שנה.
ב-30 ביוני 2014 פורסם שברדוק עוזב את התפקיד של ג'ף - אחרי שגילם את הדמות במשך שבע שנים - הוא "הומת" באוקטובר אותה שנה.
ב-2008 הדליק ברדוק את אורות חג המולד בניוברי.
ביום שישי, 28 בנובמבר בשעה 5:00 הדליק את המתג בכיכר השוק.
בין 31 ביולי עד 27 בספטמבר 2014 הופיע ברדוק במחזה הקומי "My Night With Reg" בתיאטרון דונמאר ורהאוס בווסט אנד שבלונדון.
ב-2016 החל ברדוק לגלם את מארק קרייג בדרמה "דם חדש" של ה-BBC.
"My Night With Reg" - דונמאר ורהאוס, לונדון; 17 בינואר עד 11 באפריל 2015 (בימוי: רוברט הסטי)
"The Dark" - בתפקיד ברנבי; דונמאר ורהאוס, לונדון; 23 במרץ עד 24 באפריל 2004 (בימוי: אנה מקמין)
"Frame 312" - בתפקיד טום ורוי; דונמאר ורהאוס, לונדון; 2002 (בימוי ג'וזי רורק)
"Kick For Touch" - בתפקיד ג'ו; תיאטרון קרוסיבל, לונדון; 2002 (בימוי: ג'וזי רורק)
מריו אנג'לו קונסטנטינו ; נולד ב-1 במאי 1987 הידוע בשם הבמה מאט די אנג'לו.
תפקידו הידוע ביותר הוא בדמות דין ויקס באופרת הסבון של ה-BBC "איסטאנדרס".
עוד כיכב בתפקיד שון קנדי בסדרת הטלוויזיה "הנוכלים".
די אנג'לו נולד בלונדון להורים ממוצא יווני ואירי.
הוא למד בבית הספר סאות'גייט, והחל ללמוד משחק, שירה ומחול בבית הספר בודן סטודיוס (אנפילד/ברנט).
אחר כך למד בבית הספר לתיאטרון של סילביה יאנג.
הוא החל ללמוד אמנות הבמה ב-BTEC אבל לא סיים את הלימודים.
התפקיד הראשון של די אנג'לו היה בדמות רובי בסדרת הטלוויזיה "Harbour Lights" בפרק "Rites of Passage" ששודר ב-28 במאי 2000. ב-2004 שיחק בתפקיד פליקס בסדרה הקומית מוזיקלית "I Dream" של ערוץ CBBC.
בהמשך הופיע בתוכנית לילדים "Smile".
באותה שנה לוהק לתפקיד המוכר ביותר שלו דינו ויקס באופרת הסבון הפופולרית של ה-BBC "איסטאנדרס", בה הופיע לראשונה ב-2 בינואר 2005. הוא שמע שקיבל את התפקיד כשעבד בחנות נעליים.
ב-18 באוגוסט 2007 פורסם שדי אנג'לו עוזב את הסדרה בעקבות פיל דניאלס (שגילם את אביו קווין ויקס).
הופעתו האחרונה על המסך ב"איסטאנדרס" הייתה ב-7 בפברואר 2008.
די אנג'לו הופיע בפרסומות טלוויזיה ועסק בדוגמנות.
הוא השתתף כאורח בתוכניות טלוויזיה שונות כגון "המופע של פול או'גריידי", תוכניות הבישול "Saturday Kitchen" ו-"Ready Steady Cook", השעשועונים "Hole in the Wall", "החוליה החלשה" ו-"Alan Carr's Celebrity Ding Dong" ותוכנית הבידור "The Sunday Night Project".
מ-11 בדצמבר 2008 עד 31 בינואר 2009 שיחק די אנג'לו בתפקיד האל במחזה "שלל" בתיאטרון טריסייקל שבצפון לונדון, ובין 3 ל-7 בפברואר בתיאטרון רויאל בניוקאסל.
ב-2009 החל די אנג'לו לגלם את שון בעונה החמישית של סדרת הלהיט "הנוכלים" של ערוץ BBC One, ושיחק בתפקיד זה עד העונה השמינית.
הוא שיחק בתפקיד פיץ קריינר במחזה אודיו של "דוקטור הו" בשם "The Company of Friends".
באפריל 2012 פורסם שדי אנג'לו לוהק להופיע במותחן הפשע הבריטי "Two Days in the Smoke" לצדם של סטיבן מרקוס, אלן פורד, לילי בורדן ושל וליבור טופיק.
באפריל 2014 חזר די אנג'לו להופיע ב"איסטאנדרס" ולגלם את דמותו של דין ויקס.
באוקטובר 2015 פורסם שהוא שוב עוזב את הסדרה.
הפרק האחרון בהשתתפותו שודר ב-5 בפברואר 2016.
ב-2016 השתתף די אנג'לו בעונה השנייה של הסדרה "שקרים פשוטים".
צילומי הסדרה החלו ב-21 במרץ 2016 בקארדיף שבוויילס.
ב-2007 השתתף די אנגלו בעונה החמישית של תחרות הריקודים "Strictly Come Dancing", והיה בן זוגה של הרקדנית פלביה קקאצ'ה (Flavia Cacace).
השניים סיימו את התחרות במקום שני והפסידו לאלישה דיקסון ומתיו קטלר.
השניים השתתפו בתחרות ספיישל חג המולד של 2007 והגיעו למקום השלישי.
בני הזוג הופיעו יחד גם בסיבוב הופעות של התוכנית "Strictly Come Dancing" בין ינואר לפברואר 2008, וזכו במספר הגבוה ביותר של תחרויות.
בסך הכל הגיעו 16 פעמים למקום הראשון ו-10 פעמים למקום השני.
מת'יו ג'וזף "מאט" הארפרינג הוא כדורסלן עבר אמריקאי, אשר שיחק בליגת ה-NBA בין השנים 1998–2009. ממוצעיו הכוללים לאורך הקריירה הם 11.5 נקודות, 5.1 ריבאונדים ו-1.4 אסיסטים למשחק.
מאז שנת 2010 משמש כפרשן של משחקי יוטה ג'אז ברשת AT&T המקומית.
הארפרינג נולד בעיר סינסינטי שבאוהיו, ולמד ב"תיכון מאריסט" אשר באטלנטה, ג'ורג'יה.
בשנת 1994 החל ללמוד במכון הטכנולוגי של ג'ורג'יה ("ג'ורג'יה טק"), וב-4 עונותיו בקבוצת הכדורסל של האוניברסיטה רשם ממוצעים של 17.9 נקודות ו-8.0 ריבאונדים למשחק.
בעונת 1995/1996 הוביל את הקבוצה, לצד סטפון מרבורי, לשלב שמינית גמר טורניר אליפות המכללות, בפעם השישית בתולדותיה.
בעונת 1997/1998 סיים במקום השני במחוז ה-ACC בממוצעי נקודות (21.6) וריבאונדים (9.4) למשחק, כאשר בשתי הקטגוריות מקדים אותו אנטואן ג'יימיסון.
בעת סיום לימודיו ניצב במקום השני בתולדות הקבוצה בסך נקודות (2,225) וריבאונדים (997) בקריירה.
בדראפט ה-NBA 1998 נלקח הארפרינג בבחירה ה-15, על ידי אורלנדו מג'יק.
לאורך עונת הרוקי שלו קלע 8.2 נקודות בממוצע למשחק, ובסיומה נבחר לחמישיית הרוקיז של העונה.
במשחק הרביעי של עונתו השנייה נפצע בקרסול רגלו השמאלית, ונאלץ להחמיץ את כל המשך אותה עונה.
באוגוסט 2000 נשלח הארפרינג בטרייד לקליבלנד קאבלירס, ובעונתו היחידה בקבוצה קלע 11.1 נקודות בממוצע למשחק כשחקן חמישייה.
לקראת עונת הועבר לפילדלפיה 76', במדיה קלע 11.8 נקודות למשחק.
בקיץ 2002 חתם על חוזה ביוטה ג'אז, בה שיתף פעולה עם חברי היכל התהילה לעתיד קארל מלון וג'ון סטוקטון.
בעונת קלע שיא קריירה של 17.6 נקודות בממוצע למשחק, וסיים במקום השני בהצבעות לפרס השחקן המשתפר של העונה, אחרי הזוכה גילברט ארינאס.
גם בעונה העוקבת היה הקלעי השני של הקבוצה, עם ממוצע של 16.2 נקודות למשחק, אך הג'אז החמיצו את הפלייאוף לאחר 20 העפלות רצופות.
בעונת סייע לג'אז להעפיל לגמר האזור המערבי לראשונה מאז עונת , כשקלע 11.2 נקודות למשחק כמחליפו מהספסל של אנדריי קירילנקו.
בסדרת גמר המערב הפסידה יוטה לאלופה שבדרך, סן אנטוניו ספרס, בתוצאה 1–4.
בדצמבר 2009, לאחר 7 עונות ביוטה, נשלח הארפרינג בטרייד לאוקלהומה סיטי ת'אנדר, ממנה שוחרר בפברואר 2010 מבלי ששיחק עבורה.
מאז לא חזר הארפרינג לשחק, בשל מספר פציעות מהן סבל, ובכך למעשה פרש ממשחק בגיל 33.
מת'יו לואיס "מאט" גייטס השני הוא פוליטיקאי ועורך דין אמריקאי, שכיהן כחבר בית הנבחרים של ארצות הברית מטעם הקונגרס הראשון של מדינת פלורידה בשנים 2017–2023. גייטס, חבר המפלגה הרפובליקנית, תיאר עצמו כליברטריאן פופוליסט, ונחשב לחסיד הימין הקיצוני בארצות הברית ולבן בריתו הקרוב של דונלד טראמפ.
בשנת 2023 הגיש הצעת החלטה להדיח מתפקידו את יושב ראש בית הנבחרים, קווין מקארתי, הצעה שהסתכמה ב-216 תומכים מול 210 מתנגדים והייתה להדחה הראשונה בהיסטוריה של יושב ראש בית הנבחרים.
בנובמבר 2024 הכריז הנשיא הנבחר דונלד טראמפ על כוונתו למנות את גייטס לתובע הכללי של ארצות הברית בממשלו השני, אך ב-21 בנובמבר 2024 ויתר על המינוי.
גייטס נולד וגדל בפלורידה: הוא נולד בהוליווד, בנם של ויקטוריה (לבית קוואטרמוס) ודון גייטס.
סבו כיהן כראש עיריית רוגבי שבדקוטה הצפונית, ואביו דון מכהן כחבר הסנאט של פלורידה ובעבר היה נשיא הסנאט.
אמו משותקת למחצה לאחר שהייתה בהיריון עם אחותו הצעירה של גייטס.
הוא גדל בעיר פורט וולטון ביץ' בסביבה שמרנית ודתית.
את לימודיו התיכוניים השלים בבית הספר התיכון נייסוויל.
ב-2003 השלים לימודי תואר ראשון במדע בין-תחומי באוניברסיטת המדינה של פלורידה, וב-2007 סיים לימודי תואר שני במשפטים ממכללת ויליאם ומרי.
ב-6 בפברואר 2008 התקבל ללשכת עורכי הדין של פלורידה.
בסוף שנת 2020 פתחה מחלקת המשפטים של ארצות הברית בחקירה פדרלית נגדו באשמת סרסור בבני אדם למטרות מיניות, ובאפריל 2021 ועדת האתיקה של בית הנבחרים הכריזה כי פתחה בחקירה בנושא.
מחוז הבחירה שייצג בבית הנבחרים של פלורידה חלש על חלק גדול מהפאן-הנדל ("ידית המחבת", הכינוי לחלק הצפון-מערבי של פלורידה), ובסיסו בפנסקולה.
המחוז נמתח לרוחבו של חוף אמרלד, וכולל את כל המחוזות אסקמביה, אוקלוסה, סנטה רוזה וולטון וחלקים ממחוז הולמס, והערים דסטין, יעדי התיירות של נווארה ועיר הולדתו פורט וולטון ביץ'.
זהו המחוז הרפובליקני ביותר בפלורידה, ואחד המחוזות הרפובליקנים ביותר בארצות הברית.
בפברואר 2010 נציג המחוז הרביעי בבית הנבחרים של פלורידה, ריי סנסום, הואשם בשחיתות, והתפטר.
גייטס התמודד בבחירות המיוחדות להחלפתו.
בפריימריז המפלגתיים התנהל מרוץ צמוד, וגייטס ניצח עם 43 אחוזים מהקולות.
בבחירות הכלליות המיוחדות, גייטס ניצח את המועמדת הדמוקרטית ג'אן פרנלד עם 66 אחוזים מהקולות.
במהלך קמפיין הבחירות גייס גייטס תרומות בסך כ-480 אלף דולר אמריקני, בערך פי חמישה יותר מכל אחד אחר מהמועמדים, וכמעט פי 50 יותר מפרנלד.
בשנת 2012, בעקבות החלוקה מחדש של מחוזות בית הנבחרים בפלורידה, מחוז סנטה רוזה כבר לא נכלל במחוזו של גייטס.
בזמן כהונתם, הציעו גייטס וחבר הסנאט של פלורידה ג'ו נגרון חקיקה שתאיץ את הוצאתם להורג של נידונים למוות בפלורידה.
ההצעה נועדה לחייב את מושל פלורידה לחתום על צו הוצאה להורג למי שמיצה את ערעוריו.
הוא גם הצטרף לסנאטור גרג אברס בהצעת חוק לביטול המנדט הפדרלי על תכולת אתנול, לפיו 10 אחוז מהבנזין שנמכר בפלורידה מכיל אתנול.
המושל ריק סקוט חתם על החקיקה במאי 2013.
בשנת 2015 נמנה גייטס בין שני חברי בית הנבחרים שהצביעו נגד הצעת חוק שתפליל את השימוש בפורנו נקמה במדינת פלורידה, לאחר שחסם בהצלחה את הצעת החוק בעבר.
כאשר ועדת המשנה שלו שקלה חקיקה שתמנע תיעוד באינטרנט של עצורים ונאשמים עד שיורשעו, גייטס שיתף את מעצרו ואת אי הרשעתו ב-2008, וטען כי הטעויות שלו הפכו אותו למי שהוא ושזמינות פומבית "יכולה להוות בעיה עבור אלה שאינם מורגלים לפרסום".
לאחר הדיונים, הוא כתב חקיקה שתאפשר לנתבעים שזוכו מכוח ההגנת החוק להרחיק מידע רלוונטי מהרישומים הפליליים שלהם.
ב-30 באוגוסט 2016, גייטס זכה בבחירות המקדימות של המפלגה הרפובליקנית עם 35.7 אחוז מהקולות, בעוד יריבו גרג אברס זכה ל-21.5 אחוזים מהקולות, והמתמודד קריס דוסב זכה ל-20.6 אחוזים, לצד חמישה מועמדים נוספים.
בכך הבטיח גייטס הלכה למעשה את הניצחון בבחירות הכלליות; על פי מדד ההצבעה המפלגתי של קוק, הרפובליקנים מובילים במחוז בהפרש של 22 נקודות, והוא המחוז הרפובליקני ביותר בפלורידה, ואחד המחוזות הרפובליקנים ביותר בארצות הברית.
בבחירות הכלליות שנערכו ב-8 בנובמבר ניצח גייטס את המועמד הדמוקרטי סטיבן ספקט עם 69 אחוזים מהקולות, והוא היה האדם השביעי שייצג מחוז זה מאז 1933 (המחוז נמנה כמחוז השלישי לפני 1963).
אף על פי שהצהרת ההון של גייטס שהוגשה בשנת 2016 הראתה שווי נטו בסך 388 אלף דולר, הוא תרם 200 אלף דולר מכספו הפרטי למסע הבחירות שלו.
הוא גם התפטר משתי ועדות פעולה פוליטיות של בית הנבחרים של פלורידה שבראשן ישב.
לאחר נאום מצב האומה שנשא דונלד טראמפ ב-2020, הגיש גייטס תלונה לוועדת האתיקה נגד יושבת ראש בית הנבחרים ננסי פלוסי, לאחר שקרעה את עותק הנאום של טראמפ שהיה בידיה.
בתלונתו הדגיש גייטס כי פלוסי ביצעה "הפרה בוטה של נימוסים, ואולי הפרה של החוק".
בפברואר 2020 הודיע גייטס כי לא יקבל מעתה תרומות קמפיין מוועדות פעולה פוליטיות פדרליות.
ב-10 בינואר 2021 התלונן מנהיג הרפובליקנים בבית הנבחרים קווין מקארתי בשיחת טלפון כי גייטס "מכניס אנשים לסכנה", וציין כי הפורעים שהסתערו על קפיטול ארצות הברית "הגיעו עם חבל תלייה".
השיחה דווחה באפריל 2022. ביוני 2021, גייטס היה אחד מ-21 רפובליקנים בבית הנבחרים שהצביעו נגד ההחלטה לתת את מדליית הזהב של הקונגרס לקציני המשטרה שהגנו על הקפיטול של ארצות הברית ב-6 בינואר.
ב-26 בפברואר 2019, ערב לפני הופעתו המתוכננת של מייקל כהן, פרקליטו האישי לשעבר של הנשיא דונלד טראמפ, בפני ועדת הפיקוח של בית הנבחרים, הפנה גייטס את כהן לציוץ ברשת טוויטר שרמז ללא כל תימוכין כי לכהן היו מספר רומנים מחוץ לנישואים, וכי אשתו כנראה בגדה בו בזמן שהיה כלוא.
חברי קונגרס ראו בציוץ זה ניסיון להטרדת עד.
תחילה הגן גייטס על הציוץ שלו ואמר שמדובר ב"חקירת עד, ולא הטרדתו", ו"אני לא מאיים על אף אחד".
כשהתבקש להבהיר את דבריו אמר כי "הציוץ מדבר בעד עצמו".
לאחר ביקורת נוקבת מצד חברי קונגרס אחרים ונזיפה מרומזת מצד יו"ר בית הנבחרים ננסי פלוסי, מחק גייטס את הציוץ ופרסם התנצלות פומבית.
למרות שלא היה חבר בוועדת הפיקוח של בית הנבחרים, התייצב גייטס לדיון של כהן ואמר כי הוא רוצה להתבונן ולשאול שאלות.
במהלך הדיון, המליצה חברה בוועדת הפיקוח ונציגת איי הבתולה של ארצות הברית, סטייסי פלסקט, להפנות את גייטס הן לטיפול ועדת האתיקה של בית הנבחרים והן לתובעים פליליים בגין הפחדת עדים.
על פי הדיווחים, לאחר הדיון שלח גייטס הודעת התנצלות לכהן.
לשכת עורכי הדין של פלורידה פתחה בחקירה על גייטס בגין הציוץ, וכך גם ועדת האתיקה של בית הנבחרים.
באוגוסט 2019 הודיעה לשכת עורכי הדין של פלורידה כי לא מצאה סיבה סבירה לכך שגייטס הפר את כללי הלשכה.
באפריל 2020, המגזין פוליטיקו דיווח כי גייטס הוציא כמעט 200,000 דולר מכספי משלם המיסים בשכירת משרד מקולייר מריל, מפתח נדל"ן ומסעדן בפנסקולה וחבר ותיק, יועץ, תורם קמפיין ולקוח משפטי.
גייטס ומריל בנפרד אמרו לפוליטיקו שגייטס שילם דמי שכירות מתחת למחירי השוק עבור השטח, אך מאוחר יותר גייטס אמר כי דמי השכירות היו "בתעריף השוק או מתחת".
חוקי בית הנבחרים אוסרים במפורש שכירות מתחת לשוק, ומחייבים את הצדדים לחוזי שכירות אשר "לא התקיים בהם, או לא ממשיך להתקיים, קשר מקצועי או משפטי (למעט כבעל בית ושוכר)." ב-1 ביולי 2020 המשרד לאתיקה של הקונגרס הודיע לגייטס על כך שהפסיק את סקירת הסדרי החכירה.
ביולי 2020 המגזין פוליטיקו דיווח כי בחקירתו נמצאו הוצאות של גייטס שנראה כי מפרות את כללי האתיקה של בית הנבחרים, בהם הוצאה של עשרות אלפי דולרים עבור יועץ לכתיבת נאומים, וקבלת חברה פרטית להתקנת אולפן טלוויזיה בבית אביו בנייסוויל שבפלורידה, שבו גייטס משתמש כאשר הוא מופיע בטלוויזיה.
משרדו של גייטס הודה כי הוציא 28,000 דולר על שירותי כתיבת נאומים, דבר האסור על פי חוקי הבית אלא בנסיבות מיוחדות ובאישור מראש מפקידי הקונגרס, אך אמר כי מדובר בטעות פקידותית שתתוקן.
על אולפן הטלוויזיה אמר גייטס כי החברה קיבלה 100 דולר לחודש ממשרדו, סכום שלא דווח ברישומי ההוצאות שלו בקונגרס, וכן גבתה כספים מרשתות הטלוויזיה וחברות החדשות בכל פעם שהתחברו לאולפן.
בהצהרה מלשכתו של גייטס נאמר כי ההסדר תואם את חוקי הבית, וכי במהלך הקמת ההסדר, משרדו התייעץ עם ועדת האתיקה של הבית וועדת הנהלת הבית.
בסוף פברואר 2021, גייטס ועוד תריסר חברי קונגרס רפובליקנים דילגו על הצבעות וגייסו אחרים להצביע עבורם בטענה לחוסר יכולת להופיע בעצמם עקב התמשכותה של מגפת הקורונה, כשלמעשה השתתפו בוועידת הפעולה הפוליטית השמרנית שהתקיימה במקביל.
בתגובה הוגשה לוועדת האתיקה של בית הנבחרים קובלנה מאת "Campaign for Accountability", ארגון אזרחי העוסק בחשיפת שחיתויות, בדרישה לחקור את גייטס והמחוקקים האחרים.
בחירות ליושב ראש בית הנבחרים 2023
הרפובליקנים החזירו לעצמם רוב דחוק בבית הנבחרים בבחירות אמצע הקדנציה ב-2022. מנהיג המיעוט המכהן קווין מקארתי התמודד לתפקיד יושב ראש הבית וזכה לתמיכה של רק 213 מחברי סיעתו, אולם הוא נזקק לחמישה קולות נוספים כדי להשיג את הרוב כדי להיבחר.
חברים מסוימים בשדולת החירות, בהם גייטס, היו עשויים לכסות את הפער הקיים ברוב הרפובליקני.
הדמוקרטים החזיקו ב-212 קולות, מאחר שמושב אחד לא אויש עקב מותו בנובמבר של נציג מכהן.
הנציגים שהתנגדו למקארתי מנעו ממנו יותר מארבעה קולות באמצעות 14 סבבי הצבעה, ודרשו ויתורים משמעותיים בנוגע לחוקי הבית ותפקידי יו"ר הוועדות.
ההתנגדות שלהם מנעה ממקארתי לזכות ברוב הקולות הדרושים לראשות בית הנבחרים.
13 חודשים קודם לכן, גייטס שוחח עם הנשיא לשעבר טראמפ על האפשרות למנות את טראמפ לראשות בית הנבחרים, שעבורה לא נדרשת חברות בבית הנבחרים.
גייטס הציע אותו פעם אחת והצביע עבור טראמפ בסבבי ההצבעה ה-7, ה-8 וה-11. לאחר חצות, 7 בינואר, בהצבעה ה-15 והאחרונה, החליף גייטס את הצבעתו והסכים להימנע בהצבעה, ובכך איפשר למקארתי לזכות בתפקיד יושב ראש בית הנבחרים.
הדחת קווין מקארתי מתפקיד יו"ר בית הנבחרים
ב-2 באוקטובר 2023, גייטס הגיש הצעת החלטה להדיח את מקארתי מתפקידו כיו"ר בית הנבחרים של ארצות הברית כנקמה על כך ששיתף פעולה עם הדמוקרטים בפשרה שמנעה באופן זמני, לחודש וחצי, את השבתת הממשל.
בדצמבר 2017 תמך גייטס בהחלטתו של טראמפ להכיר בירושלים כבירת ישראל.
לאחר טבח שבעה באוקטובר הצביע גייטס בעד סולידריות עם ישראל
מתיו "מאט" ג'יימס דוהרטי הוא כדורגלן אירי המשחק בעמגת המגן הימני בוולברהמפטון וונדררס ובנבחרת אירלנד.
דוהרטי אותר על ידי וולברהמפטון וונדררס בזמן ששיחק עבור Bohemian במשחק הכנה נגדם ביולי 2010 ובמהרה חתם על עסקה לשנתיים.
(עם אפשרות לשנה נוספת) במועדון האנגלי תמורת סכום של 75,000 ליש"ט.
המגן ערך את הופעת הבכורה שלו במועדון ב-8 בינואר 2011 בתיקו בגביע האנגלי נגד דונקסטר רוברס, לפני שערך הופעת בכורה בפרמייר ליג ב-24 בספטמבר 2011 נגד ליברפול.
בינואר 2012 דוהרטי הושאל למועדון הסקוטי היברניאן לחלק האחרון של עונת 2011/12. לאחר הופעת הבכורה שלו בניצחון 0–1 מול קילמרנוק ב-4 בפברואר בגביע הסקוטי, הוא הופיע בסך הכל 17 פעמים עבור המועדון, בהן כבש פעמיים.
משחקו האחרון היה גמר הגביע הסקוטי 2012, בדרבי נגד הארט אוף מידלות'יאן שם הפסיד עם קבוצתו 1–5. הערותיו של דוהרטי לאחר המשחק בראיונות ובטוויטר ספגו ביקורת על ידי אוהדי הקבוצה, ודוהרטי התנצל לאחר מכן על ביצועי הקבוצה.
באוקטובר 2012 הושאל דוהרטי לברי מהפוטבול ליג הראשונה בעסקה לשלושה חודשים.
יומיים לאחר מכן, ערך דוהרטי את הופעת הבכורה שלו עבור הקבוצה, בהפסד 0–1 לסווינדון טאון.
דוהרטי הפך לשחקן הרכב קבוע בקבוצה אך בעיות כלכליות במועדון גרמו לכך ששחקנים מושאלים שלהם, כמו דוהרטי, נאלצו לחזור למועדונים שלהם, ובכך חזר דוהרטי לוולברהמפטון וונדררס בינואר 2013. דוהרטי הפך שחקן הרכב קבוע במועדון ובספטמבר 2013 האריך את חוזהו במועדון.
שער של דוהרטי מול פולהאם במהלך עונת 2015/16, זכה בשער העונה של המועדון לאותה העונה.
ב-26 בספטמבר 2017 חתם דוהרטי על חוזה חדש ששומר עליו בוולבס עד קיץ 2021. לקראת סיום עונת 2017/18, וולבס עלתה שוב לפרמייר ליג לאחר שש שנות היעדרות.
דוהרטי הבקיע את שער הבכורה שלו בפרמייר ליג בהופעתו התשיעית בפרמייר ליג ב-6 באוקטובר 2018 מול קריסטל פאלאס כשהוולבס ניצחו 0:1. יומיים לאחר מכן הוכרז כי דוהרטי זכה בפרס שחקן החודש בפרמייר ליג לחודש ספטמבר.
בכך הפך רק לשחקן האירי הרביעי שזכה בפרס זה בתולדות הפרמייר ליג.
ב-15 בפברואר 2019 חתם דוהרטי על חוזה חדש בוולברהמפטון וונדררס עד קיץ 2023.